33 Ha ba utloa sena, ba ikutloa ba hlabehile ka ho tebileng ’me ba ne ba batla ho ba bolaea.+ 34 Empa monna ea itseng a ema ka har’a Sanhedrine, Mofarisi ea bitsoang Gamaliele,+ mosuoe oa Molao ea hlomphuoang ke batho bohle, eaba o laela hore banna bao ba behoe ka ntle ka nakoana.+ 35 A re ho bona: “Banna ba Iseraele,+ ikeleng hloko hore na le rera ho etsa’ng ka banna bana. 36 Ka mohlala, pele ho matsatsi ana Theudase o ile a hlaha, a re eena ke motho oa bohlokoa,+ ’me banna ba bangata, ba ka bang makholo a mane, ba ikopanya le sehlopha+ sa hae. Empa o ile a bolaoa, ’me bohle ba neng ba mo mamela ba qhalakanngoa eaba baa fela. 37 Ka mor’a hae Judase Mogalilea a hlaha matsatsing a ngoliso,+ ’me a ikhulela batho ka mor’a hae. Leha ho le joalo monna eo a timela, ’me bohle ba neng ba mo mamela ba hasanngoa hohle. 38 Kahoo, tlas’a maemo a hona joale, ke re ho lōna, Le se ke la kena-kenana le banna bana, empa le ba tlohele; (hobane, haeba morero ona kapa mosebetsi ona o tsoa ho batho, o tla lihuoa;+ 39 empa haeba o tsoa ho Molimo,+ le ke ke la khona ho ba liha;)+ ho seng joalo, mohlomong le ka fumanoa le loantša Molimo.”+ 40 Eaba ba mo ela hloko, ’me ba bitsa baapostola, ba ba shapa,+ ’me ba ba laela hore ba khaotse ho bua ka lebitso+ la Jesu, eaba baa ba tlohela hore ba tsamaee.